CELEX: 62016FN0029
Language: sk
Date: 2016-06-14 00:00:00
Title: Vec F-29/16: Žaloba podaná 14. júna 2016 – ZZ a i./Komisia

12.9.2016   
            
            
               SK
            
            
               Úradný vestník Európskej únie
            
            
               C 335/53
            
         Žaloba podaná 14. júna 2016 – ZZ a i./Komisia
   (Vec F-29/16)
   (2016/C 335/69)
   Jazyk konania: taliančina
   
      Účastníci konania
   
   
      Žalobcovia: ZZ a i. (v zastúpení: C. Cortese, avvocato)
   
      Žalovaná: Európska komisia
   
      Predmet a opis sporu
   
   Zrušenie rozhodnutia o zrážke z dôchodku prijaté Komisiou podľa článku 85 služobného poriadku v sume 22 368,13 eura, ktorá sa má zraziť z pozostalostného dôchodku priznaného žalobcovi, ako aj zo sirotského dôchodku priznaného v prospech jeho troch detí
   
      Návrhy žalobcov
   
   
               —
            
            
               zrušiť rozhodnutie Úradu pre správu a úhradu individuálnych nárokov (PMO.4) zo 17. augusta 2015, predmetom ktorého je vymáhanie neoprávnene vyplatených súm pozostalostného a sirotského dôchodku, pokiaľ ide o nároky ZZ a jeho dvoch maloletých dcér, a v nevyhnutnom rozsahu výslovné rozhodnutie o zamietnutí sťažnosti,
            
         
               —
            
            
               zrušiť rozhodnutie Úradu pre správu a úhradu individuálnych nárokov (PMO.4) zo 17. augusta 2015, predmetom ktorého je vymáhanie neoprávnene vyplatených súm pozostalostného a sirotského dôchodku, pokiaľ ide o nároky X, a v nevyhnutnom rozsahu implicitné rozhodnutie o zamietnutí sťažnosti,
            
         
               —
            
            
               uložiť Komisii povinnosť nahradiť nemajetkovú a majetkovú ujmu spôsobenú žalobcom z dôvodu porušenia ich práva na riadnu správu vecí verejných, ako aj povinnosti starostlivosti administratívy voči nim, a to vo výške:
               
                           —
                        
                        
                           rozdielu medzi odmenou prijatou ZZ ako dočasným zamestnancom EFSA v platovej triede AD 9 a odmenou, ktorú by dostal ako úradník Komisie v platovej triede AD 12 v období jedného roka,
                        
                     
                           —
                        
                        
                           sumy vymáhanej od žalobcov v napadnutom rozhodnutí, zvýšenej o rozdiel medzi sumou dôchodkov stanovenou v oznámení o úprave č. 2 a sumou stanovenou v oznámení o úprave č. 3, a to od nadobudnutia účinnosti oznámenia č. 3 až do času, keď bude rodina schopná sa presťahovať na miesto svojho skoršieho bydliska, pričom túto dobu možno spravodlivo odhadnúť na jeden rok od rozhodnutia tejto veci,
                        
                     
         
               —
            
            
               uložiť Komisii povinnosť nahradiť trovy konania.